ระเบียบสำนักงานคณะกรรมการวิจัยแห่งชาติระเบียบสำนักงานคณะกรรมการวิจัยแห่งชาติว่าด้วยข้อมูลข่าวสารของสำนักงานคณะกรรมการวิจัยแห่งชาติพ.ศ. ๒๕๕๐ โดยที่กฎหมายว่าด้วยข้อมูลข่าวสารของราชการกำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑กำหนดให้หน่วยงานของรัฐจะกำหนดระเบียบปฏิบัติในการให้ประชาชนเข้าตรวจดูข้อมูลข่าวสารเพื่อรักษาความเป็นระเบียบเรียบร้อยหรือความปลอดภัยก็ได้อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ เลขาธิการคณะกรรมการวิจัยแห่งชาติจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบสำนักงานคณะกรรมการวิจัยแห่งชาติว่าด้วยข้อมูลข่าวสารของสำนักงานคณะกรรมการวิจัยแห่งชาติ พ.ศ. ๒๕๕๐ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ข้อมูลข่าวสารหมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสำนักงานคณะกรรมการวิจัยแห่งชาติสำนักงานหมายความว่า สำนักงานคณะกรรมการวิจัยแห่งชาติหน่วยงานในสังกัดหมายความว่า หน่วยงานในสำนักงานระดับ สำนัก ภารกิจ กลุ่มหน่วยงานที่ให้บริการข้อมูลข่าวสารหมายความว่า ส่วนประชาสัมพันธ์และเผยแพร่ สำนักอำนวยการกลางสำนักงานคณะกรรมการวิจัยแห่งชาติคณะกรรมการหมายความว่า คณะกรรมการข้อมูลข่าวสารของสำนักงานคณะกรรมการวิจัยแห่งชาติเลขาธิการหมายความว่า เลขาธิการคณะกรรมการวิจัยแห่งชาติข้อ๔ ให้เลขาธิการรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ ให้เลขาธิการเป็นผู้วินิจฉัยชี้ขาดคำวินิจฉัยนั้นให้เป็นที่สุดหมวด ๑คณะกรรมการข้อมูลข่าวสารของสำนักงานคณะกรรมการวิจัยแห่งชาติ ข้อ๕ ให้มีคณะกรรมการประกอบด้วยรองเลขาธิการซึ่งเลขาธิการมอบหมายเป็นประธานกรรมการผู้อำนวยการภารกิจจำนวนแปดคน หัวหน้ากลุ่มจำนวนเจ็ดคน เป็นกรรมการผู้อำนวยการสำนักอำนวยการกลาง เป็นกรรมการและเลขานุการและหัวหน้าส่วนในสังกัดสำนักอำนวยการกลางจำนวนสามคนเป็นกรรมการและผู้ช่วยเลขานุการข้อ๖ ให้คณะกรรมการมีหน้าที่(๑) กำกับดูแล ให้คำแนะนำและให้คำปรึกษาเกี่ยวกับการดำเนินงานของสำนัก ภารกิจกลุ่มต่าง ๆ ในสำนักงานเพื่อปฏิบัติให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐และตามมติคณะรัฐมนตรีที่เกี่ยวข้อง(๒)ประสานงานและกลั่นกรองในการจัดให้มีข้อมูลข่าวสารของสำนัก ภารกิจ กลุ่มต่าง ๆ รวมทั้งจัดทำแผนงานโครงการเกี่ยวกับข้อมูลข่าวสารในสำนักงาน ตามพระราชบัญญัติข้อมูลข่าวสาร พ.ศ. ๒๕๔๐(๓) กำหนดระเบียบ ข้อบังคับหรือหลักเกณฑ์และวิธีการ ในการให้ประชาชนตรวจดูข้อมูลข่าวสารของราชการสำนักงานเช่น แบบคำขอตรวจข้อมูลข่าวสาร คำขอคัดถ่ายสำเนาเอกสาร หลักเกณฑ์การเรียกเก็บค่าธรรมเนียมเกี่ยวกับการขอสำเนาหรือขอสำเนาที่มีคำรับรองโดยให้คำนึงถึงการช่วยเหลือผู้มีรายได้น้อยประกอบด้วย(๔)ประสานและให้ความร่วมมือในกิจกรรมต่าง ๆ รวมทั้งการเชื่อมโยงข่ายประสานงานด้านข้อมูลข่าวสารของราชการและหน่วยงานและ/หรือบุคคลอื่นที่เกี่ยวข้อง(๕) วินิจฉัย เรื่องร้องเรียนหรืออุทธรณ์ เกี่ยวกับเรื่องข้อมูลข่าวสารของสำนักงาน และเสนอผลพิจารณาตัดสินการร้องเรียน ร้องขอ หรืออุทธรณ์ดังกล่าวแก่ผู้มีอำนาจสั่งการหรือผู้รับผิดชอบ(๖) แต่งตั้งคณะอนุกรรมการหรือคณะทำงานเพื่อพิจารณาและหรือเสนอความเห็นในเรื่องใดเรื่องหนึ่งหรือมอบหมายให้ปฏิบัติอย่างใดอย่างหนึ่งที่เกี่ยวกับพระราชบัญญัติข้อมูลข่าวสารของราชการพ.ศ. ๒๕๔๐(๗)กำหนดหลักเกณฑ์การพิจารณาประเภทข้อมูลข่าวสารที่เปิดเผย ข้อมูลข่าวสารที่ไม่ต้องเปิดเผยและข้อมูลข่าวสารที่เป็นความลับของราชการ(๘)กำหนดประเภทของข้อมูลข่าวสารที่ควรจัดเก็บไว้ที่สำนักงานหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาที่ออกตามความในกฎหมายว่าด้วยข้อมูลข่าวสารของราชการ(๙) ให้คำแนะนำและเสนอแนะความคิดเห็นเกี่ยวกับปัญหาและอุปสรรครวมทั้งแนวทางในการแก้ไขปัญหาหรืออุปสรรคที่เกี่ยวกับการดำเนินการตามระเบียบนี้(๑๐)ปฏิบัติงานอื่นตามที่เลขาธิการมอบหมายข้อ๗ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด ๒การจัดระบบข้อมูลข่าวสาร ข้อ๘ ให้หน่วยงานในสังกัดจัดแยกประเภทข้อมูลข่าวสารที่อยู่ในความครอบครองหรือควบคุมดูแลโดยให้แยกออกเป็นประเภทตามกฎหมายว่าด้วยข้อมูลข่าวสารของราชการ ดังนี้(๑)ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่จัดไว้ให้ประชาชนเข้าตรวจดูได้(๓) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งข้อมูลข่าวสารตาม(๑) และ (๒) ไปยังหน่วยงานที่ให้บริการข้อมูลข่าวสารให้หน่วยงานในสังกัดจัดให้มีเจ้าหน้าที่เพื่อควบคุมดูแล ตรวจสอบ ติดตาม และประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและทันสมัยอยู่เสมอข้อ๙ ให้หน่วยงานที่ให้บริการข้อมูลข่าวสารจัดทำดรรชนีข้อมูลข่าวสารตามข้อ๘ (๑) และ (๒) ที่อยู่ในความครอบครองหรือควบคุมดูแลโดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองหมวด ๓การขอข้อมูลข่าวสารและการอนุญาต ข้อ๑๐ ผู้ใดประสงค์จะเข้าตรวจดูหรือขอถ่ายสำเนาข้อมูลข่าวสารให้ยื่นคำขอเป็นหนังสือตามแบบท้ายระเบียบนี้ต่อเจ้าหน้าที่ของหน่วยงานที่ให้บริการข้อมูลข่าวสารให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานของตนหรือของหน่วยงานในสังกัดอื่นและให้ดำเนินการดังต่อไปนี้(๑)ในกรณีข้อมูลข่าวสารอยู่ในความครอบครองหรือควบคุมดูแลของหน่วยงานของตน ให้เสนอเรื่องต่อบุคคลตามข้อ๑๑ (๑) เพื่อพิจารณา(๒)ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานในสังกัดอื่น ให้ประสานงานไปยังหน่วยงานดังกล่าวเพื่อดำเนินการให้บุคคลผู้มีอำนาจอนุญาตพิจารณาข้อ๑๑ ให้บุคคลดังต่อไปนี้เป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสาร(๑) หัวหน้าหน่วยงานในสังกัดหรือผู้ซึ่งหัวหน้าหน่วยงานในสังกัดมอบหมายสำหรับข้อมูลข่าวสารที่อยู่ในความครอบครองหรือควบคุมดูแลของหน่วยงานของตนเว้นแต่ข้อมูลข่าวสารนั้นเป็นข้อมูลข่าวสารลับในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อบุคคลตาม (๒)เพื่อพิจารณาวินิจฉัย(๒)เลขาธิการหรือรองเลขาธิการซึ่งเลขาธิการมอบหมาย สำหรับข้อมูลข่าวสารทุกประเภทข้อ๑๒ ในกรณีที่ผู้มีอำนาจอนุญาตมีคำสั่งอนุญาตตามคำขอให้ผู้ยื่นคำขอตรวจดูหรือรับสำเนาข้อมูลข่าวสารนั้น ณหน่วยงานที่ให้บริการข้อมูลข่าวสารที่ผู้นั้นยื่นคำขอในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานในสังกัดอื่นให้หน่วยงานในสังกัดอื่นนั้นจัดส่งข้อมูลข่าวสารหรือสำเนาข้อมูลข่าวสารให้หน่วยงานที่ให้บริการข้อมูลข่าวสารเพื่อให้ผู้ยื่นคำขอตรวจดูหรือรับสำเนาข้อมูลข่าวสารนั้นข้อ๑๓ ในกรณีผู้มีอำนาจอนุญาตมีคำสั่งไม่เปิดเผยข้อมูลข่าวสารให้แจ้งคำสั่งพร้อมเหตุผลให้ผู้ยื่นคำขอทราบ และแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารข้อ๑๔ ข้อมูลข่าวสารใดหากมีกฎหมาย ระเบียบ ประกาศคำสั่งหรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมายระเบียบ ประกาศ คำสั่ง หรือมติคณะรัฐมนตรีดังกล่าวด้วยหมวด ๔การบริการข้อมูลข่าวสาร ข้อ๑๕ ให้หน่วยงานที่ให้บริการข้อมูลข่าวสารมีหน้าที่ให้บริการข้อมูลข่าวสารตามระเบียบนี้และประสานงานกับหน่วยงานในสังกัดเพื่อประโยชน์ในการปฏิบัติตามระเบียบนี้ในการนี้ให้จัดให้มีเจ้าหน้าที่ประจำเพื่อดำเนินการดังกล่าวข้อ๑๖ ให้เจ้าหน้าที่จัดทำสำเนาหรือสำเนาที่มีคำรับรองถูกต้องของข้อมูลข่าวสารที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้นให้แจ้งกำหนดวันและเวลาเพื่อให้ผู้ยื่นคำขอมารับ แต่ต้องไม่เกินสิบห้าวันทำการ ในกรณีที่มีเหตุจำเป็นอาจขยายระยะเวลาออกไปได้แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้ข้าราชการตั้งแต่ระดับ ๓ ขึ้นไป ซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวันเดือนปี ให้ชัดเจนในการดำเนินการตามวรรคหนึ่งเจ้าหน้าที่อาจพิจารณาส่งสำเนาข้อมูลข่าวสารทางไปรษณีย์ลงทะเบียนตอบรับก็ได้แต่การส่งสำเนาข้อมูลข่าวสารโดยวิธีนี้ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารและค่าส่งทางไปรษณีย์ลงทะเบียนตอบรับไว้แล้วจึงจะดำเนินการให้ได้ข้อ๑๗ ค่าธรรมเนียมการทำสำเนาและการรับรองสำเนาข้อมูลข่าวสารให้เป็นไปตามที่เลขาธิการกำหนดโดยความเห็นชอบของคณะกรรมการค่าธรรมเนียมตามวรรคหนึ่งให้นำส่งคลังเป็นรายได้แผ่นดินประกาศ ณ วันที่ ๒๕ กันยายน พ.ศ. ๒๕๕๐อานนท์ บุณยะรัตเวชเลขาธิการคณะกรรมการวิจัยแห่งชาติ[เอกสารแนบท้าย]๑. แบบคำขอข้อมูลข่าวสาร(ดูข้อมูลจากภาพกฎหมาย)ปริยานุช/ผู้จัดทำ๒๙กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๒๐ ง/หน้า ๒๔/๒๓ กรกฎาคม ๒๕๕๑